Pius IX - Wikipedy\nPius IX (berne as Giovanni Maria Mastai-Ferretti (Senigallia, 13 maaie 1792 – Rome, 7 febrewaris 1878) wie de 255e paus fan de Roomsk-Katolike Tsjerke. It pontifikaat fan Pius IX duorre fan 1846 oant 1878. Mei in pontifikaat fan 31 jier, 11 moannen en 23 dagen wie Pius IX (Pio Nono) nei Petrus (35 jier) de langst regearende paus fan Rome (2021).\nfoargonger Gregoarius XVI\nopfolger Leo XIII\nbertedatum 13 maaie 1792\nstjerdatum 7 febrewaris 1878\nsillich ferkl. 3 septimber 2000\nIt pontifikaat fan Pius foel yn in drege tiid mei revolúsjonêre krêften en grutte feroarings. Yn syn tiid kaam der in ein oan de wrâldske macht fan de paus, de Roomsk-Katolike Tsjerke ferlear de kontrôle oer de hiele tsjerkesteat en moast it hiele gebiet ynklusyf de stêd Rome oan it nije keninkryk Itaalje ôfstean. Sûnt 1870 beskôge Pius himsels as in finzene yn it Fatikaan; hy wegere gear te wurkjen mei de Italjaanske steat.\nYn 1854 rôp Pius IX it dogma fan de Unbesmodske Untfinzenis fan Marije út. As primaat fan de Tsjerke rôp Pius it Earste Fatikaansk Konsylje by inoar (1869–1870), dat de ûnfeilberens fan de paus as dogma goedkarde. Yn de tiid fan syn pontifikaat waarden der 206 nije bisdommen stifte.\nPius IX waard yn it jier 2000 sillich ferklearre troch paus Jehannes Paulus II.\n1 Jongerein en ropping\n2 Missy nei Sily\n3 Aartsbiskop en kardinaal\n4 Konklaaf fan 1846\n5.1 Ferlies fan de Tsjerklike Steat\n5.1.1 De omslach fan 1848\n5.2.1 It dogma fan de Unbesmodske Untfinzenis fan Marije\n5.2.2 Fatikaansk Konsylje\n6 Tsjerklike hiërargy\n6.1 Nederlân (1853)\n7 Sillich- en hillichferklearrings\nJongerein en roppingBewurkje\nPius IX waard berne as Giovanni Maria Mastai-Ferretti, it njoggende bern út it houlik fan greve Girolamo Mastai-Ferretti en Caterina Solazzei di Fano. De famylje Mastai-Ferretti wie oarspronklik fan Lombardije en hie him letter yn Senigallia yn it hartochdom Urbino nei wenjen set. Giovanni's heit wie dêr boargemaster fan de stêd.\nNei de legere skoalle folge Giovanni in oplieding oan it Collegio Scolpii yn Volterra, in skoalle ûnder lieding fan de piaristen. Op skoalle liet Giovanni sjen dat er benammen goed yn wiskunde wie.\nPius VII. De paus hie grutte ynfloed op it tsjerklike libben fan Mastai-Ferretti, dy't dêrom nei syn ferkiezing fan paus de namme Pius oannaam\nYn 1808 sette Giovanni útein mei in stúdzje filosofy en teology yn Rome, dêr't er útfanhuze by syn omke Paolino Mastai-Ferretti. Dy omke wurke oan it pauslike hôf en wie as koarhear ferbûn oan de Sint-Pitersbasilyk. Yn dy snoarje stie de posysje fan de Tsjerke ûnder swiere druk. Paus Pius VII wie lykas syn foargonger, paus Pius VI, troch Napoleon finzen nommen en nei Frankryk deportearre, dêr't hja him yn it kastiel Fontainebleau fêst holden. Ek Giovanni's omke Paolino waard út Rome ferballe en in oare omke, Andrea Mastai-Ferretti – op dat stuit de biskop fan Pesaro – waard finzen holden yn Mantua, om't dy wegere it nije Frânske regear te erkennen. Foar de feiligens naam Mastai-Ferretti dêrom it beslút nei syn berteplak Senigallia te gean.\nYn 1814 kaam Giovanni wer nei Rome, dêr't er in fersyk yntsjinne om by de Ealwacht te gean, in troch Pius VII stifte legerienheid om it pausdom te beskermjen. Fanwegen syn epileptyske oanfallen waard er lykwols ôfwiisd.\nDêrnei folge Giovanni syn stúdzje oan de pauslike Accademia Ecclesiastica, de diplomatenoplieding fan de Hillige Sit. As ûnderdiel fan syn stúdzje holp er mei de weropbou fan de Tsjerke yn Rome, mar ek yn Senigallia. Dêrom waard Giovanni op 18 desimber 1818 talitten as subdiaken. Der wurdt sein dat yn dy tiid de letter hillich ferklearre Vincentius Pallotti foarsei dat Giovanni Mastai-Ferretti letter paus wurde soe en dat er troch it oanroppen fan Marije fan Loreto better wurde soe fan syn sykte.\nOp 10 april 1819 waard Giovanni Mastai-Ferretti ta preester wijd. Fanwegen syn epileptyske oanfallen wie dêr in spesjale dispensaasje foar nedich. Om dy te krijen skreau er streekrjocht nei Pius VII, dy't it fersyk ynwillige en him tawinske dat er gjin lêst mear hawwe soe fan de sykte. Wol stelde de paus it betingst dat Giovanni allinne de misse opdrage mocht as er dêrby holpen waard troch in oare preester.\nPius IX fiert de earste misse\nNei de preesterwijing waard Giovanni oansteld as spiritueel direkteur fan it weeshûs Tata Giovanni ("papa Giovanni") yn Rome. Dat wie stifte troch Giovanni Borgi, dy't, fan earme komôf, syn libben wijde oan de help fan earmen en strjittebern.\nGiovanni Mastai-Ferretti wie yn de jierren 1814-1818 al aktyf yn it weeshûs en hie û.o. de bern godstsjinst ûnderwiisd. De Chiesa di Sant'Anna dei Falegnami, de oan de hillige Anna wijde tsjerke by it weeshûs, wie de tsjerke dêr't Giovanni syn earste misse nei syn wijing as preester opdroech.\nMissy nei SilyBewurkje\nYn 1823 frege aartsdiaken Joseph Ignatius Cienfuegos fan de katedraal fan Santiago de Chile it Fatikaan om in missy nei it Súd-Amerikaanske lân te stjoeren om dêr de tsjerklike hiërargy wer yn oarder te meitsjen. It lân wie yn in ûnôfhinklikensstriid mei Spanje ferwikkele, dat eltse foarm fan selsbestjoer ôfwiisde. De biskoppen yn Sily wiene of ferstoarn of werom gien nei Spanje en in soad sitten bleaune no ûnbeset. Tusken de nije republyk Sily en de Hillige Sit bestiene doe noch gjin diplomatike en tsjerklike bannen.\nAl sûnt it begjin fan de missy wiene der swierrichheden. Sa waarden it skip ûnderweis nei Sily yn de haven fan Palma op it Spaanske eilân Mallorca oan it ket lein en de tsjerklike fertsjintwurdigers troch de Spaanske autoriteiten ûnderfrege oer it doel fan de reis. Nei in hoart finzenskip koe de reis fierder en op 31 desimber 1823 kaam it skip oan yn Buenos Aires om oer lân fierder te reizgjen nei Sily.\nAlhoewol't de befolking de Romeinske delegaasje freoanlik ynhelle, hie it regear net in soad op mei de bemuoiïng fan de Hillige Sit. Yn 1824 naam it regear ferskillende maatregels tsjin de Tsjerke: tsjerklike besittings waarden yn beslach nommen, geastliken kamen yn tsjinst fan de steat en kleasters waarden opheft.  Op 5 juny 1825 kaam de delegaasje sûnder resultaat werom yn Itaalje.\nYn Rome stelde Leo XII Giovanni oan as kanunnik fan de Santa Maria in Via Lata en direkteur fan it Ospedale San Michele. Dy ynstelling wie yn 1693 stifte troch monseigneur Odescalchi, in neef fan paus Innocentius XII as opfang foar wezen, âlde manlju en froulju dy't yn de prostitúsje wurke hiene. It ynstitút wie troch wanbestjoer troch it jild hinne rekke, itjinge troch Giovanni yn in lyts skoftke tiid wer rjocht set waard.\nAartsbiskop en kardinaalBewurkje\nGiovanni waard op 21 maaie 1827 beneamd ta aartsbiskop fan Spoleto en op 1 juny ek ta assistint fan de Pauslike Troan. De wijing ta aartsbiskop fûn plak op 3 juny 1827 yn de San Pietro in Vincoli troch kardinaal Francesco Xaverio Castiglioni, de lettere paus Pius VIII yn in tiid fan de grutte sosjale en politike ûnrêst. Al yn de tiid fan de Frânske Revolúsje en de dêrop folgjende besetting fan de Italjaanske gebieten troch de Frânske troepen boaze it langstme nei de ienwurding fan in Italjaanske steat sûnder tsjerklike bemuoiïnissen oan. Ferskillende geheime revolúsjonêre groepen, wêrfan't de Carbonari de bekendstse wurde soe, fersetten harren fral tsjin de ynfloed fan de dûbelmonargy Eastenryk-Hongarije, dy't oan de iene kant gebieten yn Noard-Itaalje ta harres rekkene en oan de oare kant in trouwe bûnsmaat wie fan de Tsjerklike Steat. De Tsjerklike Steat hie gjin goed oplaat leger en wie ôfhinklik fan stipe fan bûtenlânske grutmachten.\nTiteltsjerke Santi Marcellino e Pietro\nSpoleto wie ien fan de sintra fan revolúsjonêre aktiviteiten en Giovanni woe graach de ferbûnens mei de Hillige Sit herstelle. Syn ûnderfinings yn Rome brochten him der ta om him op it wolwêzen fan syn parochianen te rjochtsjen en sa stifte Giovanni in weeshûs, dêr't wezen oplaat waarden foar ferskillende ambachten.\nYn febrewaris 1831, flak nei de ferkiezing fan paus Gregoarius XVI, rûnen de spannings yn Itaalje heech op. Troch it tige anty-tsjerklike karakter fan de opskuor moast Giovanni Mastai-Ferretti flechtsje út Spoleto. Doe't dúdlik waard dat Gregoarius XVI de stipe ynroppen hie fan Eastenrykske troepen gyng Giovanni werom nei syn aartsbisdom. Om't de Eastenrikers fan doel wiene alle rebellen op te pakken dy't har tsjin de paus keard hiene, sochten dy harren taflecht yn Spoleto. Troch de bemiddeling fan Giovanni lieten de rebellen harren ûntwapenje en wist er de Eastenrykske legeroanfierder der fan te oertsjûgjen om gjin wraak tsjin de opstannelingen út te fieren. Ut dy tiid datearret in anekdoate oer Giovanni Mastai-Ferretti hoe't er tocht oer in ferfolging fan de rebellen. Doe't in hege plysjefunksjonaris in list mei oanfierders fan de opstân gearstald hie om oan de paus te jaan, waard dy list earst oan Giovanni foarlein, dy't de funksjonaris antwurd joech: "Jo begripe jo berop of it mines net. As in wolf fan doel is de skiep op te fretten, dan warskôget hy net de hoeder." Giovanni pakte de list en smiet him dêrnei yn it hurdfjoer.\nOp 17 desimber 1832 waard Giovanni troch paus Gregoarius XVI oerpleatst nei it bisdom Imola, dêr't er op persoanlike titel aartsbiskop waard. Ek dêr moeast it bisdom reorganisearre wurde. Giovanni liet sikehûzen en in weeshûs bouwe, hy restaurearre tsjerken en stifte in tariedend seminaarje foar manlju fan in minder goede komôf om ta preester oplaat te wurden.\nYn de gearkomste fan de paus mei de kardinalen op 23 desimber 1839 waard Giovanni in pectore (=in it hert) as kardinaal-preester kreëarre. Syn namme waard op 14 desimber 1840 publisearre en him waard de titeltsjerke Santi Marcellino e Pietro tawiisd.\nKonklaaf fan 1846Bewurkje\nOp 1 juny 1846 ferstoar paus Gregoarius XVI. Syn begraffenis en bysetting fûnen plak op 6 juny yn de Sint-Pitersbasilyk. Dêrnei waarden de tariedings troffen foar it konklaaf, de gearkomste fan kardinalen om út harren fermidden in nije paus te kiezen. De tiid foar it hâlden fan in konklaaf wie tige ûngeunstich: yn alle Italjaanske gebieten hearske grutte ûnrêst en oan de Eastenrykske keizer waard militêre help frege om driigjend geweld tefoarren te kommen.\nLykas by eardere 19e-iuwske konklaven besochten de wrâldske foarsten it stimgedrach fan de kardinalen te beynfloedzjen, om sa ta in yn harren eagen meast geskikte kandidaat foar it heechste tsjerklike amt te regeljen. De Frânsen en Italjanen woene it leafst in liberale paus, dy't ek ree wie om it wrâldske bestjoer fan de Tsjerklike Steat te herfoarmjen, lykas Tommaso Pasquale Gizzi, Ludovico Micara en Giovanni Mastai-Ferretti, wêrby de lêste de foarkar fan de Frânsen hie.\nKeizer Ferdinand I fan Eastenryk-Hongarije woe in absolutistyske paus en hie de foarkar foar kardinaal Luigi Lambruschini, dy't yn it pontifikaat fan Gregoarius XVI kardinaal-staatssekretaris west hie en foarstanner wie fan it belied fan Gregoarius. Oan kardinaal Karl Kajetan von Gaisruck, aartsbiskop fan Milaan, waard troch de Eastenrykske keizer opdracht jûn in veto (=it Ius Exclusivae) út te sprekken as Giovanni Mastai-Ferretti ta paus keazen waard. Safier soe it net komme, om 't de Eastenrykske kardinaal te let kaam en niet diel nimme koe oan it konklaaf.\nYn oanwêzigens fan 50 (allegear út Itaalje) fan de meiïnoar 62 kardinalen mei stimrjocht sette it konklaaf op 14 juny 1846 útein. It waard foar de alderlêste kear holden yn it Palazzo del Quirinale yn Rome. Al sûnt de earste stimming op 15 juny wie it dúdlik dat de ferkiezing tusken Lambruschini en Mastai-Ferretti gyng.\nBy de fjirde stimmerij op 16 juny 1846 krige Giovanni Mastai-Ferretti 36 stimmen, sadat syn ferkiezing in feit wie. Dêrmei waard it konklaaf fan 1846 it koartste konklaaf fan de 19e iuw oant dan ta. Doe't oan Giovanni frege waard hokker namme hy ha woe, joech hy Pius oan as earbetoan oan paus Pius VII, oan wa't Giovanni sa'n soad te tankjen hie. De kroaning mei in spesjaal foar dy gelegenheid makke tiara fûn plak op 21 juny 1846.\nPaus Pius IX fuort nei syn ferkiezing\nMet de beneaming fan Pius IX soe de kar fallen wêze foar in liberale polityk yn de Tsjerklike Steat, yn tsjinstelling ta syn foargonger Gregoarius XVI, dy't – met stipe fan Eastenryk – mei hurde hân it absolutistyske karakter fan it pausdom ferdigene. Holpen troch syn kardinaal-staatssekretaris Luigi Lambruschini wie it ferset fan Gregoarius útgroeid ta in wiere krústocht tsjin alle fernijings; sa fersette er him fûl tsjin it oanlizzen fan it spoar yn de Tsjerklike Steat, dat er beskreau as "chemins d'enfer" (=hellewegen).\nBenammen fan de Eastenrykske kant wie der ûnfrede oer de kar fan Pius IX. Eastenryk wie benaud foar in tanimmende ynfloed fan Frankryk yn it tsjerklike bestjoer, mar ek dat de feroaring yn de polityk fan de Tsjerklike Steat de machtsposysje fan Eastenryk, benammen yn it noarden fan de Italjaanke gebieten, ûnder druk kaam te stean. Fanwegen de tinkbylden oer it bestjoer fan de Tsjerklike Steat mocht Pius IX ynearsten as liberaal beoardiele wurde, op it mêd fan saken oer it leauwe en pauslike autoriteit bleau by him it tradisjonele tinken handhavene, sa't bliken die út syn earste ensyklyk Qui Pluribus fan 9 novimber 1846, dêr't er him fersette tsjin modernistyske tinkbylden en warskôge tsjin sektarisme, dy't de posysje fan de Hillige Sit en it roomske leauwe ûndergroeven. Dy striid soe nei 1850 allinne mar fûler wurde en yn 1864 resultearje yn it útjaan fan de ensyklyk Quanta Cura. Yn dy ensyklyk feroardiele Pius IX û.o. de frijheid fan mieningsutering en godstsjinstfrijheid. Tagelyk mei de ensyklyk waard ek de Syllabus Errorum útbrocht, in optelling fan tachtich dwalings wêrmei't er alle katoliken oprôp om dêr ôfstân fan te nimmen.\nFerlies fan de Tsjerklike SteatBewurkje\nAl sûnt de Frânske Revolúsje en de dêropfolgjende besetting fan de Italjaanske gebieten woeks it langstme yn Itaalje nei de ienwurding fan it lân, frij fan bûtenlânske bemuoiïnissen en mei mear macht oan de befolking dan oan de klerus. Ferskate geheime revolúsjonêre groepen wiene aktyf om dat ideaal fan in selsstannige republyk sûnder ynfloed fan de Tsjerke mooglik te meitsjen.\nIn oar idee wie fan de Italjaanske geastlike en filosoof Vincenzo Gioberti (1801-1852), dy't yn syn útjefte "Del primato morale e civile degli Italiani" (='it morele en boargerlike primaat fan de Italjanen') foarstanner wie fan in federaasje fan de Italjaanske steaten, ûnder it presidintskip fan de paus, wêrby er it pausdom as "de lêste pracht dy't oan Itaalje is foarbeholden" omskreau. Pius IX, dy't ynearsten it wurk fan Gioberti noch wol wurdearje koe, feroare yn 1850 fan miening doe't bliken die dat Gioberti de macht fan de geastlikens oan bannen lizze woe. Syn wurken waarden letter op de Index librorum prohibitorum set fanwegen syn fijannige hâlding foar de jezuïeten oer.\nIn oare winsk wie om Itaalje ûnder it Hûs Savoye te ferienigjen, dat oer it keninkryk Sardynje (1720-1861) regearre. It waard beskôge as de iennige net-bûtenlânske dynasty yn de Italjaanske grinzen.\nAllegoaryske foarstelling fan Pius IX yn it ramt fan de troch him ferliende amnesty op 16 july 1846\nOm oan de hearskjende ûnfrede yn de Tsjerklike Steat yn 'e mjitte te kommen, naam Pius IX it beslút om op 16 july 1846 amnesty te jaan oan politike finzenen en dissidinten. Op 8 augustus 1846 folge de beneaming fan kardinaal Tommaso Pasquale Gizzi ta kardinaal-staatssekretaris, de favoryt fan de liberalen by it konklaaf fan 1846. Foar it regear fan de steat rôp Pius IX in kommisje by inoar, besteande út seis kardinalen. Ien fan de wichtichste taken fan it nije regear wie it op oarder bringen fan de finansjele sitewaasje fan de Tsjerklike Steat. De Frânsen en it âlderwetske belied hiene de Tsjerklike Steat ôfhinklik makke fan it bûtenlân. Lykas hy dat ek dien hie yn Spoleto liet Pius IX de ynfrastruktuer ferbetterje en joech er opdracht foar it oanlizzen fan it spoar. Ek woe Pius IX de belestingheffing herfoarmje, lykas in legere belesting op iten, rikere parochy's mear bydrage te litten, en braaklizzende grûn oan te meitsjen foar de lânbou. Hy joech op grutte skaal jelmissen oan earme bewenners en alle tongersdeis hold er audiïnsjes. Ek makke Pius IX in ein oan grutskalige politike ferfolgings. Op 19 april 1847 makke Pius IX de ynstallaasje bekend fan in advysried (Consulta di Stato), dy't bestie út leken út ferskillende provinsjes fan de Tsjerklike Steat. Ek waard de Guardia Civica stifte en in kabinetsried.\nMar nettsjinsteande alle feroarings slagge it de paus net om de ûnfrede wei te nimmen. De filosoof en politikus Giuseppe Mazzini, lieder fan La Giovine Italia, joech yn in pamflet kommintaar op de herfoarmings fan de Pius IX: “De paus sil fierder gean mei herfoarmings, út prinsipe en út needsaak.” Yn Genua waard yn 1847 sabeare in wittenskiplik kongres holden, mar it wie in rvolúsjonêre gearkomste dy't oprôp om de geastlike macht ôf te skaffen. De dielnimmers fan it kongres joegen de skuld foar de rampen dy't it skiereilân troffen oan it falende bestjoer. Sa wiene de rispings fan 1845 en 1846 foar in part mislearre, wertroch't hongersneed drige en hiene oerstreamings grutte dielen fan Rome oerspield, werby't fral it joadske getto troffen waard De fiering fan it ienjierrich pontifikaat fan Pius IX waard troch de revolúsjonêren oangrypt om harren ûnfrede oer it belied te uterjen, itjinge liede ta it ôftreden fan kardinaal Gizzi as staatssekretaris. Hy waard opfolge troch kardinaal Gabriele Ferretti, in neef fan Pius IX. Pius IX woe mei de oanstelling fan Ferretti it liberale belied trochsette. De oprjochting fan it gemeentebestjoer fan Rome op 2 oktober 1847 wie foar in soad minsken it bewiis dat der in ein kaam oan de tsjerklike macht yn de stêd. Der sieten noch wol prelaten yn it bestjoer, mar harren macht wie beheind.\nDe omslach fan 1848Bewurkje\nIt Revolúsjejier 1848 betsjutte in omkear yn de oarder fan Europa sa't dy west hie. By die militêre bondgenote van die Kerklike Staat (Frankryk, Oostenryk en die koninkryk van die beide Sisilië) wiene grutte machtsferskowings, itjinge der ta liede dat hearskers ôftreden en dat it Keningkryk fan de Beide Sisyljes in nije grûnwet krige. It hie ek gefolgen foar de Tsjerklike Steat en ûnder druk moast Pius IX mear ynfloed fan de boargers op it bestjoer tastean, dat al yn maart 1848 resultearre yn it útfeardigjen fan de nije grûnwet Statuto. De eask oan de paus om Eastenryk de kriich te ferklearjen wegere Pius IX resolút. By de konsistoarje fan 29 april 1848 sei Pius IX dat in kriich stridich wie mei wêr't de Tsjerke foar stie, om't "wy op ierde de plak ynnimme fan Him, dy't de auteur is fan de frede en de foarfjochter fan woldiedigens." Foar in soad Italjanen wie de wegering fan de paus om de kriich oan Eastenryk te ferklearjen in foarm fan ferried en de drip dêr de amer fan oerrûn.\nOp 15 novimber 1848 waard Pellegrino Rossi, minister van jústysje yn it regear fan Tsjerklike Steat, fermoarde. Opstannelingen teagen nei it Palazzo del Quirinale, dêr't Pius IX mei bûtenlânske ôfgesanten wie, en bestoarmen it pauselike ferbliuw. By de bestoarming kaam in meiwurker fan Pius IX om en de revolúsjonêren wisten sels by de paus troch te kringen, dy't troch de leden fan de Switserske Garde, de Ealwacht en bûtenlânske ambassadeurs beskerme wurde moast. De oanwêzige ambassadeurs warskôgen de revolúsjonêren dat elts ûnrjocht tsjin de paus mei hurde hân ferjilde wurde soe. Dat makke yndruk en besletten waard om de paus yn it paleis finzen te hâlden.\nFanwegen de drigende sitewaasje moast Pius IX flechtsje út Rome en as preester ferklaaid wist er op 24 novimber 1848 mei help fan de Beierske en Frânske ambassadeurs út te naaien.  Alhoewol't Pius ynearsten fan doel west hie om nei Spanje út te wiken, keas er lang om let foar Gaeta, in plak yn it Keninkryk fan de Beide Sisyljes. Hy wenne dêr yn it Keninklik Paleis fan Portici tichteby it sintrum fan Napels.\nOp 9 febrewaris 1849 rôp de radikale Giuseppe Mazzini yn Rome de Romeinske Republyk út. Pius IX, dy't leafst sa gau mooglik nei Rome werom woe, rôp as réaksje alle katolike naasjes op om him te helpen. Spanje, Frankryk en Eastenryk wiene dêr fuort ree ta. Ek Dútslân en sels it otterdokse Ruslân woene helpe, mar wol ûnder betingst dat de pauslike macht ûnder tafersjoch fan de grutmachten kaam te stean om nije eskalaasjes yn de Italjaanske gebieten tefoarren te kommen.\nNei it ynnimmen fan Rome begjin july 1849 troch de Frânske troepen waard in ein makke oan de republyk. Om it bestjoer fan de Tsjerklike Steat te herstellen waard troch Pius IX in triumviraat ynsteld besteande út de trije kardinalen Gabriele della Genga Sermattei, Luigi Vannicelli Casoni en Lodovico Altieri. De Commissione governata di Stato fierde fuortendaliks de maatregels út dy't Pius IX winske: alle liberale herfoarmings yn de polityk fan de Tsjerklike Steat waarden werom draaid en beskate frijheden wêrûnder dy fan parsefrijheid waarden beheind.\nDe réaksje fan it Frânske regear wie kritysk en wiisde it Fatikaan der op dat Frankryk allinne holpen hie om de pauslike macht te herstellen yn 'e hope dat de paus it bestjoer sekularisearje soe. Mei it herstel fan de paus as haad fan de steat woe Frankryk fral de Frânske geastelikheid troaie, it Frânske regear trune der op oan om it bestjoer noch fierder te liberalisearjen en it tafersjoch dêrop soe yn hannen lizze moatte fan de Frânsen. Pius wie troch syn flecht in tsjinstanner wurden fan alle foarmen fan modernisearing fan it bestjoer en fûn de Frânske réaksje healslachtich en in kapitulaasje foar de revolúsjonêren.\nOp 12 april 1850 kaam Pius lang om let werom yn Rome. Hy gyng yn it Apostoalysk Paleis yn het Fatikaan wenjen. It triumviraat waard ûntbûn en de útfierende macht kaam op 'e nij yn hannen fan kardinaal Giacomo Antonelli.\nPaus Pius yn 1862\nAlhoewol't de sitewaasje yn de Tsjerklike Steat stabyl like, bleaune de revolúsjonêre bewegings aktyf. De lilkens fan de tsjinstanners rjochte him net allinne op de geastliken mar ek op Frânske soldaten. Dat liede ta de Frânske maatregel dat alle opstannelingen dy't op strjitte mei in wapen oppakt waarden, op itselde plak fusillearre wurde mochten. Under lieding fan premier Camillo Benso di Cavour fan it Keninkryk Sardynje waard de rop om ienwurding fan de Italjaanske gebieten yn stân holden en it regear naam jimmeroan anty-klerikalere stânpunten yn. Sa waarden yn 1854 bygelyks alle kleaster ferbean. \nBelangryk wie de dûbele rol fan de yn 1852 ta keizer kroande Napoleon III Bonaparte. By in moeting tusken Cavour en de Frânske keizer yn 1858 yn Plombières waard in plan opsteld foar in kriich tsjin Eastenryk. Nei de ferdriuwing fan de Eastenrikers koe it Keninkryk Sardynje syn grûngebiet útwreidzje en dielen fan de Tsjerklike Steat anneksearje troch oermastering en oars troch goedfinen fan de befolking nei in referindum. Napoleon III woe lykwols wol dat de pauslike ûnôfhinklikgens yn Rome en omkriten garandearre waard troch de oanwêzigens fan Frânske troepen.\nOp 4 july 1859 waarden de Eastenrykske troepen by Magenta ferslein; Milaan en Toskane kamen yn hannen fan it Keninkryk Sardynje. In opskuor yn Bologna waard dêrnei troch kening Victor Emmanuel II as ferlechje brûkt om de oarder yn de stêd wer te herstellen. Dêrnei rôp er oare dielen fan de Tsjerklike Steat op om referinda te hâlden.\nPius IX wie poer en naam it beslút de kening te ekskommunisearjen. De paus drige dat ek te dwaan by elts dy't oan it referindum mei dwaan soe.Victor Emmanuel easke dat ek de macht oer Umbrje en De Marken oan him oerdroegen waard, itjinge Pius IX mei help fan in frijwilligersleger, de pauslike soeaven, besocht tsjin te gean. Dat leger hie Pius IX by inoar sammele mei in oprop oan alle katolike, net troude manlju om him te helpen by de ferdigening fan de Tsjerklike Steat. Under de frijwilligers wiene ek 3.181 Nederlanners. It Nederlânske ûnderidel wie fral it wurk fan de pastoar fan Oudenbosch, Willem Hellemons, dy't troch syn krewearjen de bynamme Soeavenpastoar krige.\nOp 18 septimber 1860 waarden de soeaven yn de Slach by Castelfidardo ferslein en nei in twadde delslach op 30 septimber fan itselde jier by de Italjaanske stêd Ancona wie it dien mei de Tsjerklike Steat. Mei útsûndering fan Rome en omjouwing foelen de lêste stikken fan it Italjaanske skiereilân ta oan Victor Emmanuel. Op 17 maart 1861 waard offisjeel it Keninkryk Itaalje útroppen.\nPaus Pius IX segenet de troepen foar de lêste kear, op 25 april 1870, op it Sint-Pitersplein yn Rome\nDe Frânsen en soeaven soargen der foar dat Pius IX de njoggen jier dêrnei de macht hold oer it lêste stikje fan de Tsjerklike Steat. Mei syn dekreet Non Expedit besocht de paus yn 1868 dochs wer ynfloed te krijen op de katolike befolking. It dekreet stelde dat it katoliken ferbean wie mei te dwaan oan de parlemintêre ferkiezings en in katolyk mocht him ek net kandidaat stelle foar in sit yn it parlemint. Doe briek yn 1870 de Frânsk-Dútske Kriich út. Napoleon III liet syn troepen út Itaalje werom helje en liet Rome sûnder ferdigening oan it lot oer. Kening Victor Emmanuel seach syn kânsen en naam op 20 septimber 1870 de stêd yn. Pius hold him skûl yn it Fatikaan en seach himsels as in finzene.\nByld yn Oudenbosch fan Pius IX mei oan syn fuotten in omkommen soeaaf, ta oantinken fan de Pauslike Soeaven yn de striid om de Tsjerklike Steat\nOp 13 maaie 1871 bea it Italjaanske parlemint de paus in regeling oan, wêryn't de ûnskeinberens fan de paus garandearre waard. Ek soene it Fatikaan en oare gebouwen yn besit bliuwe fan de Roomsk-Katolike Tsjerke. Mar Pius IX wegere in oerienkomst mei it parlemint, lykas er dat yn de ensyklyk Ubi Nos fan 15 maaie 1871 fêstlei. Ek syn opfolgers soene nea yngean op fersiken fan it Italjaanske regear om ta inoar te kommen. It duorre noch oant 1929 mei it ôfsluten fan de Lateraanke Ferdragen ûnder paus Pius XI ear't der ferbettering yn de sitewaasje kaam.\nPaus Pius IX op lettere leeftyd\nOm it bestean fan it pauskip yn de takomst feilich te stellen, skreau Pius IX al gaueftich nei de annekaasje fan Rome yn 1870 trije geheime konstitúsjes, dy't faasje sette moasten yn de ferkiezing fan syn opfolger. Mei rjocht wie Pius benaud dat nei syn dea it Italjaanske regear ynfloed útoefenje woe op de kar fan in nije paus. Fral út net-katolike hoeke waard dêr op oantrune.\nDe konstitúsje In Hac Sublimi fan 21 augustus 1871 gyng it fierst, om 't mei eardere regels brutsen waard. Eltse wrâldske bemuoiïnis mei it kiezen fan in nije paus waard resolút ferbean. Om de ferkiezing sa gau mooglik te begjinnen stelde Pius fêst dat it konklaaf begjinne koe sadree't de helte plus ien fan de kardinalen mei kiesrjocht oanwêzich wiene op it plak dêr it konklaaf holden waard.\nYn Licet per apostolicas fan 8 september 1874 ûnderstreke Pius dat al it pauslike beslissingsfoech yn de tiid sûnder paus net troch kardinalen brûkt wurde mocht en hy easke folsleine geheimhâlding oer it ferrin fan it konklaaf.\nDe lêste konstitúsje, Consulturi, fan 10 oktober 1877, rôp de kardinalen op it konklaaf út te stellen – sels as it al oan 'e gong wie – as der ek mar de yndruk bestie dat de ferkiezing net neffens de regels útfierd wurde koe.\nDe trije konstitúsjes, dy't pas nei de dea fan Pius IX bekend wurde mochten, wiene net de iennige maatregels dy't de paus troffen hie. Njonken in ferbod oan kardinalen om al by it libben fan Pius gear te kommen en te praten oer in kandidaat-opfolger, feroare Pius ek de gearstalling fan it kardinalenkolleezje neffens nasjonaliteit. Wiene der by syn eigen ferkiezing mar acht net-Italjaanske kardinalen mei stimrjocht, by it konklaaf fan 1878 wiene dat der 25, wêrfan't der 19 nei 1870 wiene kreëarre.\nPius IX kreëarre meiïnoar 123 kardinalen. Troch 't er sa lang paus west hie, wiene der by syn dea noch mar trije kardinalen, dy't noch troch syn foargonger beneamd wiene en dy't earder dielnommen hiene oan in konklaaf.\nIt dogma fan de Unbesmodske Untfinzenis fan MarijeBewurkje\nPylder fan de Unbesmodske Untfinzenis op de Piazza di Spagna yn Rome\nYn 1848 stalde Pius in kommisje fan teologen gear, dy't it dogma fan de Unbesmodske Untfinzenis fan Marije tariede moast. De kearn fan it dogma wie en is dat Marije as mem fan God sûnt har ûnfinzenis yn de skoat fan Anna frij west hat fan de erfsûnde. Dy bysûndere status waard neffens de Roomsk-Katolike Tsjerke befêstige troch it boadskip fan de aartsingel Gabriel, doe't dy oan Marije bekend makke dat hja swier wie fan Jezus en sei "Wês groete, Marije, fol fan genede" Dy útlis hie yn de rin fan de skiednis in soad foar- en tsjinstanners kend; ta de lêste groep hearden ek de troch de roomske tsjerke beneamde tsjerkelearaars Albertus Magnus en Tomas fan Akwino. Hja fûnen dat Marije ta it minskdom hearde en likegoed mei de erfsûnde behept wie.\nDe paus wie troch kardinaal Lambruschini oantrune, dy't fûn dat de definysje fan it dogma "de betsjutting fan de kristlike wierheden herstelle soe en it minskdom werom brocht fan it paad fan it naturalisme". Pius stelde net allinne de kommisje yn, mar frege ek de kardinalen en biskoppen om harren miening oer it plan te jaan, lykas ferwurde yn syn ensylyk Ubi Primum fan 2 febrewaris 1849.\nOp 8 desimber 1854 waard mei de bul Ineffabilis Deus it dogma ôfkundige. Yn it ramt dêrfan waard yn 1857 troch Pius IX it stânbyld Unbesmodske Untfinzenis fan Marije wijd op it Piazza di Spagna yn Rome, dat makke wie troch de Italjaanske byldhouwer Giuseppe Obici (1801-1878). By it byld fynt ek hjoeddedei alle jierren op 8 desimber in fiering plak mei de paus. It is noch hieltiten in grut misferstân dat mei de "ûnbesmodske ûntfinzenis fan Marije" de maagdelike berte fan Jezus ornearre wurdt.\nIt dogma soarge foar in grutte eksploazje fan Marijeferearing yn de katolike mienskip. Pius IX seach syn gelyk op 25 maart 1858, doe't de Jongfaam Marije oan Bernadette Soubirous ferskynd wêze soe en har bekend makke mei de wurden: "Que soy era Immaculada Councepciou" (oersetting: Ik bin de Unbesmodske Untfinzenis).\nOp 6 desimber 1864 makke Pius IX bekend dat er it foarnimmen hie om in oekumenysk konsylje by inoar te roppen. Dy soe plakfine moatte yn it Fatikaan yn de Sint-Piter. Doel fan it konsylje wie om de posysje fan de Tsjerke sterker te meitsjen en feroarings te besprekken. It tiidstip fan ôfkundigjen fan it konsylje wie net hielendal tafallich keazen: twa dagen letter folgen fan Pius de ensykliken Quanta Cura en de Syllabus Errorum, dêr't er him ôfsette tsjin de driging fan dwalings en dwaallearen yn de maatskippij.\nIt Earste Fatikaanske Konsylje dat troch Pius IX foarsitten waard\nOm it effekt fan it konsylje te fergrutsjen, woe Pius graach fan alle tsjerklike lieders útstellen, dy't op it konsylje besprutsen wurde koene. It wie de bedoeling om de gearkomste op 29 juny 1867 te iepenjen, de 1800e jierdei fan it martlerskip fan de apostel Petrus en Paulus. It útbrekken fan de Prusysk-Eastenrykske Kriich fan 1866, wêrby't û.o. Eastenryk en Itaalje foar inoar oer stiene, en it dêr út folgjende weromlûken fan de Frânske troepen út Rome feroarsaken fertragings en it duorre oant 30 oktober 1867 doe't de tariedings wer útein set wurde koene.\nMei de bul Aeterni Patris ('Oer de Ivige Heit') fan 29 juny 1868 waard de definitive iepeningsdatum fêststeld op 8 desimber 1869. Kardinalen, biskoppen en abten waarden útnoege, wrâldske lieders waarden net frege te kommen, al mochten hja wol sûnder ynspraak of stimrjocht oansitte. Yn twa aparte brieven noege Pius ek de leden fan de otterdokse tsjerken en de protestantske tsjerken út om diel te nimmen oan it konsylje, op betingst dat hja harren earst wer ferbûnen mei Rome.\nDe tarieding duorre fiif jier en njonken de útstellen foar trije dogmatyske ôfkundigings dy't gearhongen mei de katolike lear, de Tsjerke fan Kristus en it kristlik houlik, soene ek saken oer it biskopsamt, stúdzjes oan de seminaarjes, ferbettering fan de kristlike moraal en it fêstlizzen fan tsjerklike feestdagen oan de oarder komme.\nIt measte omtinken krige it ôfkundigjen fan de ûnfeilberens fan de paus. Bûten de Roomsk-Katolike Tsjerke naam it gefoel ta dat it konsylje by inoar roppen wie om dat dogma te befêstigjen. It Fatikaan spriek dat ynearsten tsjin, oant op 6 febrewaris 1869 de publikaasje yn La Civiltà Cattolica (in oan it Fatikaan ferbûne útjefte fan de jezuïeten) suggerearre dat de ûnfeilberens op fersyk fan in soad prelaten sûnder mis besprutsen wurde soe. Benammen Ingelân, Frankryk, Dútslân, Ruslân en Eastenryk hiene it dêr net op stean en tochten dat it nije dogma de pauslike autoriteit grutter meitsje soe, sadat harren ynfloed op de lokale Tsjerke bot ôfnaam. Dy lannen advisearren harren geastliken om net oan it konsylje diel te nimmen, mar lang om let wiene it allinne de Russyske prelaten dy't net nei Rome ôfreizgen.\nPius IX joech oan besikers de yndruk neat om it dogma fan ûnfeilberens te jaan. Hy hie lykwols him al earder yn twa ensykliken útsprutsen oer de ûnbestriden soevereiniteit fan de paus en de dêrmei mank geande ûnfeilberens:\nDizze autoriteit [pausskip] beoardielet op ûnfeilbere wize al it skeel oer saken fan it leauwe en moraliteit … (Qui Pluribus, paragraaf 10)\nYn dy autoriteit [pausskip] libbet it ûnferoarlike learamt fan dit leauwe troch (Nostis et Nobiscum, paragraaf 17)\nNei de iepening fan it konsylje troch Pius IX op 8 desimber 1869 die al gau bliken dat it omtinken fan de measte dielnimmers útgyng nei it fraachstik fan de ûnfeilberens. Alhoewol't de foarstanners yn de mearderheid wiene, besochten tsjinstanners jimmeroan wer de beslútfoarming út te stellen troch by ferskillende gearkomsten fûle diskusjes te hâlden. Dêrom naam Pius IX it beslút om de regleminten foar it konsylje oan te passen.\nDe patriarch fan de Melkityske Gryksk-Katolike Tsjerke, Gregoarius II Youssef-Sayour (1823-1897) ferliet al gau it konsylje om sa de stimmerij oer it dogma út de wei te gean. Hy wie benaud foar de argewaasje by de eastersk-otterdokse patriarchen en dat it dogma in lêst waard, dat alle kânsen op in feriening mei de otterdokse tsjerken ferneatige.\nNei't Pius IX op 6 maart 1870 tastimming jûn hie om de foarnommen konstitúsje Pastor Aeternus út te wreidzjen mei it haadstik "Romanum Pontificem in rebus fidei et morum definiendis errare non posse" (oersetting: De paus fan Rome kin net dwale wannear't hy saken oer it leauwe en de moraal fêstleit) fûn op 18 july de definitive stimming plak: 433 oanwêzigen stimden foar, 2 tsjin. Dêrby moat sein wurde dat in grut tal biskoppen it konsylje al ferlitten hiene troch it útbrekken fan de kriich tusken Frankryk en Dútslân en dat guon de tiid foar it útsprekken fan it dogma net foechsum fûne. Nettsjinsteande de krityk wiene der dochs mar in pear katoliken dy't brieken mei de Tsjerke. Yn Frankryk wie dat Hyacinthe Loyson en yn Dútslân de histoarikus Ignaz von Döllinger, dy't oan de basis stie fan de tsjin it ein fan de 19e iuw stifte Aldkatolike Tsjerke yn de Dútsktalige lannen. Grut wie wol de ynfloed op it byld dat de protestanten krigen fan de Roomsk-Katolike Tsjerke. De kwestje soe yn 1871 foar rykskânsler Otto von Bismarck oanlieding wurde om de striid mei de Roomsk-Katolike Tsjerke oan te binen. Bismark freze in waaksjende macht fan troch Frankryk en Eastenryk stipe katoliken, sadat de posysje fan it protestantske Prusen ûnder druk kaam te stean. Dy striid soe yn de skiednis bekend wurde ûnder de namme Kulturkampf (1871-1878). Ek de Switserske katoliken spjalten harren ôf en it Eastenrykske regear sei it yn 1855 sletten konkordaat mei it Fatikaan op fanwegen "feroarjende omstannichheden".\nOer de fraach werom't Pius IX de pauslike ûnfeilberens fêst lizze woe, besteane ferskillende teoriën. It is ûnwierskynlik dat it wie te dwaan om it ferlies fan de wrâldske macht en de Tsjerklike Steat te kompinsearjen, om't Pius tocht dat syn machtsposysje dochs wol hersteld wurde soe. Dat waard troch Pius IX sels befêstige yn syn ensyklyk Respicientes fan 1 novimber 1870, nei de oermastering fan de stêd Rome, wêryn't er ornearre dat er fan doel wie om al it besit fan de Hillige Sit yn syn hiele hear en fear werom te krijen om it sa troch te jaan oan syn opfolgers (paragraaf 12). Mei it byinoar roppen fan it konsylje en it ôfkundigjen fan de ûnfeilberens woe Pius fral sjen litte hoe wichtich de wrâldske macht wie foar de paus yn de utfiering fan syn ropping.\nOp 1 septimber 1870 stelde Pius IX it konsylje út nei 11 novimber 1870. Om't op 20 septimber de stêd Rome troch it keninkryk Itaalje ynnommen en útroppen waard ta de haadstêd fan it lân, naam Pius op 20 oktober 1870 it beslút om it konsylje foar in tiid út te stellen. Dêrmei gyng er foarby oan de tasizzing fan it Italjaanske regear dat it konsylje troch gean koe. Ek op in útstel fan de Ingelske aartsbiskop Spalding om it konsylje nei Mechelen yn Belgje te ferhûzjen waard fanwegen de omstannichheden net yngien.\nMei it dekreet Quemadmodum Deus van 8 desimber 1870 naam Pius ien fan de oanrekommandaasjes fan de dielnimmers oan it konsylje oer: it útroppen fan Joazef fan Nazareth as beskermhillige fan de Tsjerke. Ferskillende oare saken soene letter troch oare pausen oppakt wurde, lykas:\nde oanpak tsjin sektaryske genoatskippen (Leo XIII yn 1884)\nit op 'e nij besjen fan it tsjerklik wetboek (Pius X yn 1917)\nIt dogma fan de Marije-Himelfeart (Pius XII yn 1950)\nMei de ferkiezing fan Pius IX libbe by de joaden fan Rome ynearsten de hope dat de nije paus it belied fan paus Pius VII (1800-1823) folgje soe en dat er in ein meitsje soe oan de beheinings fan de joaden yn it getto fan Rome. Der wennen te folle minsken yn it getto en ek wie der brek oan medyske soarch, opliedingskânsen en bewegingsfrijheid bûten de gettomuorren.\nGetto fan Rome (1880)\nBy de earste moeting mei de paus op 13 septimber 1846 fregen de joadske lieders omtinken foar de misstannen. Ek easken hja dat der in ein kaam oan it ferplichte harkjen nei preken. It die bliken dat Pius al gau ree wie om de joaden yn 'e mjitte te kommen, doe't de joadske bankiersfamylje Rothschild oan it Fatikaan lienings joech wêrmei't de bûtenlânske beskerming betelle wurde koe.  Sa waard besletten dat guon joadske famyljes bûten it getto wenje mochten. Dat lêste wie lykwols ek needsaaklik woarn, om't de oerstreamings fan de Tiber in diel fan it getto ûnbewenber makke. De religieuze emansipaasje fan joaden wie op dat stuit foar Pius IX noch in stap te fier, alhoewol't de joaden sels oertsjûge wiene dat dy miening yn in net te lange tiid bysteld wurde soe.\nYn de tiid dat Pius IX ferballe wie nei Gaeta krigen de joaden folsleine frijheid, mar nei't er werom kaam yn 1850 waard de âlde sitewaasje wer ynfierd en moasten de joaden harren wer oan de grinzen fan it getto hâlde. Pius wiisde de joaden op harren âlde plak werom en dat gau foar de hiele Tsjerklike Steat.\nEdgardo Mortara (rjochts) njonken syn mem\nIn djiptepunt yn de relaasje tusken de paus en it joadendom foarme de saak Edgardo Mortana. As poppe soe Edgardo troch in katolike faam yn it geheim doopt wêze, om hja tocht dat er it libben litte soe. Seis jier letter, yn 1858, bychte hja dat ferhaal op en troch in ferstjintwurdiger fan de ynkwisysje waard it Fatikaan dêrfan yn kennis steld. Pius liet it jonkje doe út de âlderlike macht ûnsette, om't it neffens tsjerklik rjocht ferbean wie dat net-katoliken in katolyk bern grutbrochten. De jonge waard oerbrocht nei Rome en letter soe Edgardo ta preester wijd wurde.\nDe saak krige in soad omtinken yn de Italjaanske gebieten en foar de revolúsjonêren wie it in safolste bewiis dat it bestjoer fan de Tsjerklike Steat net mear fan dizze tiid wie. Ek ynternasjonaal mar fral út Frânske rûnten waarden protesten besoarge oan it pauslike hôf. Dat feroare lykwols neat oan de hâlding fan de paus, dy't de kwestje yn in ynternasjonaal, katolyk parse-offensyf goed prate liet troch der op te wizen dat it de winsk wie fan Edgardo om yn de katolike mienskip te bliuwen.\nNei't Italjaanske troepen it grutste diel fan de Tsjerklike Steat oermastere hiene, ferhurde de hâlding fan Pius foar de joaden oer. Tegearre mei sektes wiene hja dyjingen, dy't "troepen ynsammeld hiene tsjin de Tsjerke fan Kristus"'. Om it ferdjerlike karakter fan de joadske rites te ûnderstreekjen erkende Pius IX yn 1867 mei in dekreet de offisjele ferearing fan Lorenzino van Marostica, in 15e-iuwsk jonkje fan fiif jier, dat neffens it ferhaal troch joaden oan in beam spikere wie om bloed fan him ôf te taapjen. It yn 1869 publisearre boek Le Juif, le judaïsme et la judaïsation des peuples chrétiens ('De joad, it judaïsme en it judaïsearjen fan kristenfolken') fan de Frânske skriuwer Roger Gougenot des Mousseaux krige fan Pius IX goede kritiken. Yn it boek waard de beskuldiging fan rituële moarden troch joaden op 'e nij oanhelle.\nYn de lêste jierren fan syn libben oerhearske by Pius IX it ferwyt dat de joaden ta de revolúsje yn Itaalje oanset hiene mei it doel de Roomsk-Katolike Tsjerke omfier te smiten. By in audiïnsje yn augustus 1871 sei er: "De joaden wiene ienris de bern yn it Hûs fan God, mar tanksij harren stegens en wegering om te leauwen binne it hûnen woarn. Tsjintwurdich hawwe wy yn Rome spitigernôch tefolle fan sokke hûnen, wy hearre se yn alle strjitten byljen, wylst hja oeral om harren hinne minsken molestearje.\nMei ferskillende lannen wist Pius IX konkordaten en oerienkomsten te sluten, lykas bygelyks mei Ruslân (1847), Spanje (1851), Eastenryk (1855), Portugal (1857) en Súd-Amerikaanske steaten: Kosta Rika (1852), Gûatemala (1852), Haïty (1860), Nikaragûa (1861), El Salvador (1862), Hondûras (1862), Fenezuëla (1862) en Ekwador (1862).\nSûnt de Tachtichjierrige Kriich (1568-1648) wie it útoefenjen fan de katolike godstsjinst tige beheind. Alhoewol't neffens de yn 1579 sletten Uny fan Utert ôfpraat wie dat der frijheid fan religy wêze soe, betsjutte dat yn de praktyk net mear as frijheid fan gewisse. Prosesjes wiene ferbean en de katoliken mochten allinne yn skûltsjerken by inoar komme. Dy skûltsjerken waarden troch de oerheid tolerearre op betingst dat de katoliken rekognysjejild betellen. Fanwegen de godstsjinstige feroarings yn de Republyk fan de Sân Feriene Nederlannen feroare it eartiids katolike lân foar de Hillige Sit yn in missygebiet, de Missio Hollandica, oanstjoerd troch in apostoalysk fikaris dy't streekrjocht ferantwurding ôflei oan Rome. Sûnt 1727 wiene de Nederlannen ferdield yn sân aartspreesterskippen, bestjoerd troch pauslike gesanten dy't harren sit hiene yn Brussel.\nYn de Frânske Tiid ferbettere de posysje fan de katoliken en yn 1796 ferlear de protestantske tsjerke de posysje as steatstsjerke, dat de wei frijmakke foar de katoliken om it leauwe yn frijheid út te oefenjen. Dochs bleau de posysje fan de katolike tsjerke wif, fral troch't kening Willem I him tsjin ôfsette tsjin it katolisisme. De kening hie yn 1827 wol in konkordaat mei de paus sletten, wêryn't ek de stifting fan de bisdommen Haarlim en De Bosk tastien waard, mar dy oerienkomst soe nea effektuëarre wurde.\nUnder Willem II waarden de maatregels tsjin de katoliken wat rekliker. Troch syn freonskip mei Joannes Zwijsen – dy't yn 1853 aartsbiskop fan Utert wurde soe – wie de kening foar in gaueftige ratifikaasje fan it konkordaat mei Rome. Dat foel yn it lân net goed en it liede ta in foarse anty-paapske beweging. De ynfiering fan de nije grûnwet yn 1848 makke de wei dochs frij foar it herstel fan de katolike hiërargy yn Nederlan, om't yn de grûnwet fêstlein waard dat de steat him net bemuoie mocht mei de ynrjochting fan tsjerkgenoatskippen.\nOp 9 desimber 1851 waard troch de pauslike ynternuntius Carlo Belgrado oan it Nederlânske regear meidield dat paus Pius IX fan doel wie om de biskoplike hiërargy yn Nederlân op 'e nij yn te fieren. Op 4 maart 1853 folge de bul Ex Qua Die, wêrmei't Pius IX offisjeel de Nederlânske tsjerkprovinsje stifte. Aartsbisdom waard Utert mei de suffragane bisdommen fan Amsterdam, Breda, Roermond en De Bosk.\nIt protestantske ferset yn Nederlân tsjin de stifting fan bisdommen wie tige grut, net yn 't lêst om't Pius IX yn syn bul tige negatyf wie oer it kalvinisme, dat "groot nadeel en hoe vele verliezen ... aan die zoo bloeiende Kerken heeft toegebracht". De wurden fan de paus dat er hope dat de roomske godstsjinst wêr yn krêft en omfang tanimme soe fersoarsake ûnder protestanten grutte ûnrêst. De eangstme hearske foar in werynfiering fan de ynkwisysje en in soad fûnen dat de Tachtichjierrie Kriich om 'e nocht west hie. De protestanten ferienigen harren yn de Aprilbeweging en holden in petysje, dy't oan kening Willem III oanbean waard mei it fersyk om fanwegen te kommen tsjin de nije sitewaasje. De kening sympatisearre mei de Aprilbeweging en lei in fersyk fan Thorbecke om ôfstân te nimmen njonken him del, dat lang om let de fal fan it regear feroarsake. It ferset helle neat út en de ynfiering fan de biskoplike hiërargy yn Nederlân waard gewoan trochset.\nSillich- en hillichferklearringsBewurkje\nYn syn pontifikaat ferklearre Pius IX 329 minsken sillich, wêrûnder de Nederlânske jezuïet Petrus Canisius en twa pausen: Urbanus V en Eugenius III.\nMeiïnoar waarden 63 minsken hillich ferklearre, hast likefolle as yn de 17e en 18e iuw byinoar. Derûnder ek de 19 martlers fan Gorkum. Dy yn 1572 troch de wettergeuzen fermoarde Fransiskanen waarden op foarspraak fan de oarder en op inisjatyf fan Pius IX sels ferheven ta it alter. Om de Nederlânske biskoppen hie de hillichferklearring fan de Gorkumer martlers wol oer gean kind, hja wiene as dea om de protestanten noch mear foar de holle te stjitten.\nIt lichem fan de ferstoarne Pius IX yn de Sint-Piter. De paus draacht op it ôfbyld de tiara, mar neffens tsjûgen wie it in miter\nYn 1877 fûn de fiering fan it 50-jierrich biskopsjubileum fan Pius IX plak. Gaueftich nei de fiering ferklearre Pius de hillige Fransiskus fan Sales ta tsjerkelearaar. Ek waard Sales útroppen ta patroanhillige fan de katolike parse.\nBy ien fan syn lêste audiïnsjes joech Pius IX foar in groep pylgers nochris syn miening oer it ferlies fan de Tsjerklike Steat: "Jo binne hjir kommen om in besite te bringen oan it grêf fan de hillige Petrus èn de finzenis fan syn opfolger dy't yn de stêd Rome wennet, de haadstêd en it sintrum fan it katolisisme, mar no omfoarme ta de haadstêd fan de gaos."\nAlhoewol't de sûnens fan de paus efterút gyng, besocht er him begjin jannewaris 1878 noch te fermoedsoemen mei Victor Emmanuel, dy't op it stjerbêd lei. It hôf wegere en op 9 jannewaris ferstoar de kening.\nOp 5 febrewaris 1878 krige Pius in brongitisoanfal, folge troch swiere koarts. It waard al op 6 febrewaris dúdlik dat der gjin ferbettering yn de sitewaasje komme soe en yn de iere moarn fan de oare deis krige de paus de lêste sakraminten tatsjinne. Noch deselde deis ferstoar Pius nei in pontifikaat fan 31 jier en 236 dagen. Dermei wie it langste pontifikaat yn de skiednis oan syn ein kommen.\nOp 13 febrewaris 1878 fûn de routsjinst plak yn de Sint-Piter, wêrby't it lichem fan Pius tydlik byset waard yn in sarkofaach yn de basilyk Yn syn testamint fan maart 1875, publisearre yn de Populo Romano op 26 maaie 1878, wie it de winsk fan Pius begroeven te wurden yn de San Lorenzo fuori le mura. Om gjin reboelje út te lokken waard op 13 july 1881 it lichem yn 'e nacht oerbrocht nei syn lêste rêstplak. Dochs wie der noch in kliber anty-katolyk folk, dy't de lykstaasje mei modder bekûgele en der waard sels noch besocht it lichem fan de paus yn de Tiber te smiten.\nKardinaal Gioacchino Pecci waard by it konklaaf nei de dea fan Pius IX nei trije stimrondes keazen ta nije paus. Hy naam de namme Leo XIII oan. Pecci hie goed tritich jier aartsbiskop fan Perugia west, oant er yn 1877 ta camerlengo fan de paus beneamd waard.\nOp inisjatyf fan û.o. greve Giovanni Acquaderni (ien fan de stifters fan de Katolike Aksje) waard in grêfmonumint oprjochte. It opskrift ferwiist nei syn pontifikaat fan 31 jier, 7 moannen en 22 dagen.\nBy de sillichferklearring fan Pius yn 2000 waard it lichem, dat tanksij balseming noch yntakt wie, yn in relykskryn yn de tsjerke set.\nIt proses ta sillichferklearring fan Pius IX waard troch paus Piux X op 11 febrewaris 1907 útein set. It Fatikaan woe de saak graach gau ôfhannelje, mar der wie fûle wjerstân. Tsjin it sin fan paus Jehannes XXIII moast de sillichferklearring op 'e nij útsteld wurde, om't der fierder histoarysk ûndersyk nei Pius needsaaklik wêze soe. Jehannes bewûndere Pius IX as hoeder en syn sillichferklearring soe in symboal wêze foar de doelstellings fan it Twadde Fatikaanske Konsylje.\nEk Paulus VI wie dúdlik oer de sillichferklearring en yn it ramt fan de 100e stjerdei fan Pius IX priizge er syn foargonger en beskreau er de nije dogma's fan it Earste Fatikaanske Konsylje as "fjoerbeakens yn de tûzenjierrige ûntjouwing fan de teology." Dat der oer de persoan Pius IX noch jimmeroan ferskil fan miening bestie kaam neffens Paulus VI troch de noch koarte tiid tusken it ein fan it konsylje en de nije tiid.\nLang om let kaam yn 1986 in ein oan it proses. Ek it ûndersyk nei in oan Pius IX taskreaun wûnder wie foltôge. In non, Marie-Thérèse de St-Paul, soe op foarspraak fan Pius fan har artroase yn de knibbel better woarn wêze, eat dat op medyske grûnen net ferklearre wurde koe. Om't paus Jehannes Paulus II de réaksjes op de ôfkundiging freze, benammen út Itaalje, frege er biskoppen, skiedkundigen en politisi om rie en hja seine dat it ferset dêr't de paus benaud foar wie net bestie. Mar doe't bekend makke waard dat de sillichferklearring dochs syn beslach krige, ûntplofte de krityk fan alle kanten. Tsjerkehistoarisy op in gearkomste yn Innsbruck ferwiten it Fatikaan dat yn it ûndersyk de minsklike en geastlike tekoartkommings fan Pius IX negere wiene. Pius waard in brek oan yntelliginsje ferwiten en dat er, by alles wat der yn syn tiid barde, allinne mar it wurk of God of dat fan de duvel seach. Neffens har koe der gjin sprake wêze fan in sillichferklearring. Oaren wiisden der op dat as de pausen Jehannes Paulus II en Jehannes XXIII yn de tiid libbe hiene fan Pius IX, dat hja dan wis en wrachtsjes foar harren ideeën en wurden feroardield waarden. Der wiene sels guon dy't seine dat it stege optreden fan Pius tsjin demokratyske herfoarmings net allinne de roomske mienskip fan moderne, maatskiplike ûntjouwings ôfholden hie, mar ek de yndirekte basis wie foar it faksisme.\nDe measte krityk kaam lykwols út de hoeke fan de joaden. Joadske organisaasjes beskôgje Pius IX as in fertsjintwurdiger fan it tsjerklike anti-judaïsme. De joaden wiisden op syn hanneljen yn de Edgardo Mortara-saak en dat de paus de joaden feroardiele ta it wenjen yn getto's. Ek hie Pius de joaden omskreaun as "byljende hûnen", wêrfan't er hope dat hja harren ea bekeare soene. Ek hiene de joaden krityk op de datum fan de sillichferklearring, 3 septimber 2000. Dy dei foel nammentlik gear mei de fiering fan de Europeeske Dei fan de Joadske Kultuer. Dêrfoaroer hie it Fatikaan in ferklearring fan Edgardo Mortara meinommen yn it ûndersyksproses, wêryn't er ferklearre dat er hope op in sillich- en hillichferklearring fan Pius IX en ûnderstreke dat Pius in soad foar de joadske mienskip dien hie. Foarstanners fan Pius IX omskreaune him as freonlik en sjarmant, de wjerstân fan de paus tsjin nije ideeën hiene neffens har alles te krijen mei de anty-religieuze en anty-klerikale stimming yn it lân. Oars as yn Itaalje wie paus Pius IX by de katolike massa's as paus tige populêr, dy't alle swierrichheden kalm en moedich trochstien hie.\nOp 3 septimber 2000 waard Pius IX tagelyk mei Jehannes XXIII, Tommaso Reggio, Guillaume Joseph Chaminade en Columba Marmion sillich ferklearre. Yn syn preek omskreau Jehannes Paulus it pontifikaat fan Pius IX as in drege tiid, wêryn't er in soad te lijen hie om syn missy yn tsjinst fan it Evangeelje út te fieren. It wie lykwols yn dy tiid fan konflikten dat it ljocht fan syn deugden it helderst skynde.\nJehannes Paulus II ferdigene in dei letter it beslút om Pius sillich te ferklearjen. Hy lei de klam op in wrâld dy't Pius IX net begrypte; de hossanna's oan it begjin fan syn pontifikaat feroaren al rillegau yn oanfallen, beskuldigingen en rabberij. Pius hie him al dy tiid lankmoedich opsteld, ek nei syn fijannen ta. Op 5 septimber foege Jehannes Paulus dêr oan ta dat by in ûndersyk net sasear sjoen wurdt nei de histoaryske keuzes fan de kandidaat-sillige, mar fral nei de eigenskappen dy't foar leauwige minsken as foarbyld en ferearing tsjinje.\n↑ Life of Pius IX, John R.G. Hassard, 1878, The Catholic Publication Society Co., side 10\n↑ Life of Pius IX, side 13\n↑ Life of Pius IX, side 14\n↑ (in) Koarte biografy fan Pius IX, www.vatican.va\n↑ Giovanni Mastai-Ferretti soe yn dy tiid ek op beafeart nei Loreto gien wêze.\n↑ Life of Pope Pius IX, side 15\n↑ Klaus Schatz, 'Pius IX', yn: Das Papsttum II [=Gestalten der Kirchengeschichte 12] (Stuttgart: Kohlhammer, 1984), side 184-202.\n↑ Life of Pius IX, side 16\n↑ The Life of Pope Pius IX and the Great Events in the History of the Church during his pontificate, side 34\n↑ Alhoewol't Sily him op 12 febrewaris 1818 offisjeel ûnôfhinklik ferklearre folge de Spaanske erkenning pas yn 1846. (Catholic Encyclopedia)\n↑ The Life of Pope Pius IX and the Great Events in the History of the Church during his pontificate, side 32\n↑ (in) Chile, Catholic Encyclopedia, 1913\n↑ The Life of Pope Pius IX and the Great Events in the History of the Church during his pontificate, side 40\n↑ The Life of Pope Pius IX and the Great Events in the History of the Church during his pontificate, side 41\n↑ The Life of Pope Pius IX and the Great Events in the History of the Church during his pontificate, side 44\n↑ Life of Pius IX, side 27\n↑ The Life of Pope Pius IX and the Great Events in the History of the Church during his pontificate, side 46\n↑ The Life of Pope Pius IX and the Great Events in the History of the Church during his pontificate, side 47\n↑ The Life of Pope Pius IX and the Great Events in the History of the Church during his pontificate, side 49\n↑ The Life of Pius IX, side 51\n↑ Cardinals of the Holy Roman Church: It gyng om de konklaven fan 1799-1800, 1823 en 1830-1831. It veto by dy konklaven waard útsprutsen tsjin in kardinaal, dy't lang om let net keazen waard. By it konklaaf fan 1846 wie it in veto tsjin Giuseppe Mastai-Ferretti.\n↑ The Life of Pius IX, side 51 oant 52\n↑ In Gods naam, side 128\n↑ The Life of Pius IX, side 52\n↑ 27,0 27,1 The Cardinals of the Holy Roman Church\n↑ Nei de fal fan de stêd Rome yn 1870 soe it Palazzo del Quirinale de residinsje wurde fan de Italjaanske kening.\n↑ It konklaaf fan 1878, folgjend op de dea fan Pius IX, soe yn mar trije stimrondes útmakke wurde en resultearje yn de ferkiezing fan Gioacchino Pecci ta paus Leo XIII\n↑ The Life of Pius IX, side 55\n↑ The United States Catholic magazine and monthly review, Volume 5 (side 454) skreau dat foar de kroaning de "Napoleon Tiara" brûkt waard.\n↑ 33,0 33,1 A life of Pius IX down to the Episcopal jubilee of 1877, side 84\n↑ Sleutelbewaarders, de geschiedenis van het pausdom van Petrus tot Benedictus XVI, Roger Collins, side 406\n↑ Sleutelbewaarders, de geschiedenis van het pausdom van Petrus tot Benedictus XVI, Roger Collins\n↑ Apostoalyske konstitúsje Nei Giorni\n↑ A life of Pius IX down to the Episcopal jubilee of 1877, side 85\n↑ A life of Pius IX down to the Episcopal jubilee of 1877, side 90\n↑ A life of Pius IX down to the Episcopal jubilee of 1877, side 86\n↑ A life of Pius IX down to the Episcopal jubilee of 1877, side 117\n↑ A life of Pius IX down to the Episcopal jubilee of 1877, side 150\n↑ A life of Pius IX down to the Episcopal jubilee of 1877, side 165\n↑ Nelle istituzioni, Apostoalyske konstitúsje fan 14 maart 1848\n↑ Tekst taspraak fan 29 april 1848\n↑ De Beierske ambassaudeur Spaur ferrifele de revolúsjonêren mei de ferklearring fan syn fertrek dat er mei ûnderhannelje moast oer in oansteand houlik tusken kroanprins Frâns fan Napels en de Beierske prinses Marie Sophie Amalie yn Beieren.\n↑ A life of Pius IX down to the Episcopal jubilee of 1877, side 250\n↑ The last days of Papal Rome, 1850-1878, side 13\n↑ The last days of Papal Rome, 1850-1878, side 15\n↑ A life of Pius IX down to the Episcopal jubilee of 1877, side 295\n↑ A life of Pius IX down to the Episcopal jubilee of 1877, side 296\n↑ The last days of Papal Rome, 1850-1878, side 24\n↑ Sleutelbewaarders, de geschiedenis van het pausdom van Petrus tot Benedictus XVI, Roger Collins, side 408\n↑ (in) Non Expedit, Catholic Encyclopedia, 1913\n↑ Respicientes, paragraaf 10: “Alle dagen wurde wy oan ús finzenskiip en ús ferlies oan frijheid betocht.”\n↑ Papal elections in the age of transition, 1878-1922, side 39\n↑ 58,0 58,1 Papal elections in the age of transition, 1878-1922, side 40\n↑ In fjirde kardinaal, Friedrich Johannes von Schwarzenberg, hie yn 1846 ek kiesrjocht, mar hie net dielnommen.\n↑ Neffens Louis Baunard, Frânsk skiedkundige, lykas ferwurde yn de L'Osservatore Romano\n↑ De tafoeging "Earste" datearret út in letter tiidrek om it fan it Twadde Fatikaansk Konsylje (1962-1965) te ûnderskieden.\n↑ (in) Aeterni Patris, Catholic Encyclopedia, 1913\n↑ Sleutelbewaarders, de geschiedenis van het pausdom van Petrus tot Benedictus XVI, Roger Collins, side 412\n↑ "Ik bin ommers al ûnfeilber", wêrby't er wiisde nei de ôfkundiging fan it dogma fan de Unbesmodske Untfinzenis fan Marije\n↑ Apostoalysk dekreet Apostolicis litteris fan 20 jannewaris 1870\n↑ (in) Vatican Council, Catholic Encyclopedia, 1913\n↑ Jean-Baptiste Duroselle (1949), Histoire du Catholicisme, side 106, Que sais-je ?\n↑ Hoe de paus onfeilbaar werd, side 51\n↑ In Gods naam, side 129-130\n↑ In Gods naam, side 131\n↑ In Gods naam, side 139\n↑ In Gods naam, side 145\n↑ In Gods naam, side 149\n↑ In Gods naam, side 154\n↑ In Gods naam, side 157\n↑ Concordat of 1851 op de Ingelstalige Wikipedy.\n↑ Een les uit Pruisen: Nederland en de Kulturkampf 1870-1880, side 31\n↑ Een les uit Pruisen: Nederland en de Kulturkampf 1870-1880, side 36\n↑ 80,0 80,1 80,2 Ex Qua Die\n↑ Staf en storm: het herstel van de bisschoppelijke hiërarchie in Nederland in 1853, side 11\n↑ Thorbecke hie Willem III frege dúdlik te meitsjen dat foar de stifting fan in biskoplike struktuer yn Nederlân neffens de nije grunwet gjin tastimming fan de kening nedich wie.\n↑ Bisschoppen wilden liever geen heilige martelaren van Gorcum, De Volkskrant, 25 july 1997\n↑ Publikaasje fan histoarikus Hans de Valk, ferbûn oan it Nederlânsk Ynstitút yn Rome, yn it tiidskrift Trajecta\n↑ The Life of Pope Pius IX, side 441\n↑ The Life of Pius IX, side 445\n↑ The life of Pius IX, side 449\n↑ (in) Pope Pius IX, www.vatican.va\n↑ Ofbyld fan de bysetting fan de paus yn de Sint-Piter\n↑ The New York Times fan 12 juny 1878\n↑ Pius IX, door Roberto De Mattei, side 90\n↑ Joseph Schmidlin, Papstgeschichte, Vol I-IV, Köstel-Pusztet München, 1922-1939, siden 103-104\n↑ Ofbyld grêfmonumint\n↑ Trouw, 8 juny 2000\n↑ 96,0 96,1 96,2 Find articles\n↑ De Pausen, Richard P. McBrien, side 353\nOfbylden dy't by dit ûnderwerp hearre, binne te finen yn de kategory Pius IX fan Wikimedia Commons.\nOpfrege fan "https://fy.wikipedia.org/w/index.php?title=Pius_IX&oldid=1037006"\nLêst bewurke op 2 mai 2021 om 16.43\nDizze side is it lêst bewurke op 2 mai 2021 om 16.43.


TruAudio Phantom 6.5" In-Ceiling Speaker - Techstyle\nHome > Audio > TruAudio Phantom 6.5" In-Ceiling Speaker >\nPhantom Series™, 2-way in-ceiling speaker, 6.5" injected poly woofer, 1" silk dome swivel tweeter, 5-90 watts, 8Ω. Sold each.\nFINISH DIMENSIONS Diameter: 226mm x Deep: 3.4" 86mm


Spirit of Fire 9. Eight - Stories - Henneth Annûn\nSpirit of Fire: 9. Eight Reader Toolbox Log in for more tools


The Rokane Brown 7 Pc. Rectangular Dining Room Extension Table, 6 Upholstered Side Chairs available at Dayton Discount Furniture serving Vandalia, Kettering, and Springfield, Ohio.\n40.13"W x 78.38"D x 30"H 126.0 lbs\nRokane Light Brown Dining UPH Side Chair (2/CN)\n18.75"W x 22.13"D x 39"H 38.0 lbs\nRokane Brown 5 Pc. Rectangular Dining Room Extension Table, 4 Upholstered Side Chairs\nRokane Brown RECT Dining Room EXT Table 40.13"W x 78.38"D x 30"H 126.0 lbs Rokane Light Brown Dining UPH Side Chair (2/CN) 18.75"W x 22.13"D x 39"H 38.0 lbs Made with Acacia veneers and hardwood...\nRokane Brown RECT Dining Room EXT Table 40.13"W x 78.38"D x 30"H 126.0 lbs Rokane Light Brown Dining UPH Side Chair (2/CN) 18.75"W x 22.13"D x 39"H 38.0 lbs Rokane Light Brown Large UPH Dining Room...\nCharmond Brown 10 Pc. Rectangular Dining Room Extension, 6 Upholstered Side Chairs, Dining Room Buffet, China\nCharmond Brown RECT DRM Extension Table Top 43.63"W x 106.5"D x 3.38"H 164.0 lbs Charmond Brown RECT DRM Extension Table Base 27"W x 27"D x 25.5"H 71.0 lbs Charmond Brown Dining UPH Side Chair...\nHyndell Dark Brown RECT Dining Room EXT Table Dimensions 42.13"W x 88"D x 30.13"H Weight 168 lbs Hyndell Gray/Dark Brown Dining UPH Side Chair (2/CN)\nLettner Gray/Brown RECT DRM Counter EXT Table 36"W x 86.13"D x 36.25"H 186.0 lbs Lettner Gray/Brown Upholstered Barstool (2/CN) 20"W x 24.75"D x 44.75"H 49.0 lbs Lettner Gray/Brown Extra Large UPH...\nHyndell Dark Brown RECT Dining Room EXT Table Dimensions 42.13"W x 88"D x 30.13"H Weight 168 lbs Hyndell Gray/Dark Brown Dining UPH Side Chair (2/CN) Dimensions 20"W x 24.13"D x 38...\nLettner Gray/Brown 7 Pc. Rectangular Dining Room Counter Extension Table, 6 Upholstered Barstools\nLettner Gray/Brown RECT DRM Counter EXT Table 36"W x 86.13"D x 36.25"H 186.0 lbs Lettner Gray/Brown Upholstered Barstool (2/CN) 20"W x 24.75"D x 44.75"H 49.0 lbs Casual styling with a traditional...\nHennington Bisque RECT Dining Room Table Top Dimensions 42"W x 86"D x 3.13"H Weight 115 lbs Hennington Bisque Dining Room Table Base Dimensions 24"W x 5.5"D x 27.88"H Weight 65 lbs ...\nVollardi Almost Black RECT Dining Room Table Top Dimensions 41.75"W x 70.13"D x 3.13"H Weight 264 lbs Vollardi Almost Black Dining Room Table Base Dimensions 41"W x 20.13"D x 25.5"H ...


Delfynn Delage & Anyta Jyl's - 01. Cliphunter Free 02. YouJizz Free 03. Tube Daily 04. Porn Tube HQ 05. Tube 8 Today 06. 4Tube Free 07. Full Xxx Tube 08. Mr Pron 09. Fresh Sex Video 10. Porn Unlimited 11. Xhamster Video 12. Key Porn Tube 13. Amateur Porn 14. Sex Tube Daily 15. Sex Tube Gonzo 16. Tube Jumble\nPorn Hub Free Sex Tube Daily YouJizz Free Tube 8 Free Shufuni Free Eporner Free Beeg Free xTube Free Delfynn Delage & Anyta Jyl's


Stretch Fabric manufacturer - good quality Stretch Fabric supplier & Stretch Fabric wholesaler from China\nLean Textile Anti-Static,Waterproof Feature and Pongee\nTwill Nylon Spandex Fabric\nN/R tussores fabric for Elastic pant\nStretch pongee fabric, 100D stretch pongee fabric\nLean Textile Anti-Static,Waterproof Feature and Pongee Fabric Type stretch fabric\nLean Textile Anti-Static,Waterproof Feature and Pongee Fabric Type stretch fabric Material: 95% Polyester, 5% Spandex Yarn count: 100d for 75d Weight: 130-135 gsm Usage: Board short, sports wear, jacket, ...\n1) Twill Nylon Spandex Fabric 2) 140D+40Dx140D+40D 3) 220GSM 4) 57"/58" 5) solid Twill Nylon Spandex Fabric 1) Fabric Name : Twill Nylon Spandex Fabric 2) Spec.: (140D+40D) x ( 140D + 40D) 3) Weight: 220gsm +/...\nN/R tussores fabric for Elastic pant 1. Material: 95% nylon; 5%spandex 2. Width: 57/58″ 3. Construction: (70D+40D)*10S 4. Weight: 250GSM 5. Color: Any color 6. Garment, Elastic pant, and so on 7. Beautiful ...\nItem Name Stretch pongee fabric, 100D stretch pongee fabric Manufacturer Made in China Material 100%Polyester Yarn Count (100D+40Dspdex)×(100D+40Dspandex) Weight 110gsm Density 240T Technics Woven Width 58″/60″ ...\n4 Way Stretch Mini matt fabric Yarn count:300D/2*300D/2 Density:60*50 Width:58/60″ Main Export Market:Global Good soft,4 way stretch Contact Haiming Email: order@china-fabrics.net Mobile: 008615051486055 Skype: ...\nTwo way stretch fabric for women dress\nItem Two way stretch fabric for women dress Manufacturer Made in China Material 100% polyester Yarn Count 100D+40DSP*100D+40DSP Weight 80-130gsm Density Customized Technics Woven Width 57″/58″ Type Two Way ...\nTwo way stretch fabric printing for beach board short\nItem Two way stretch fabric printing for beach board short Manufacturer Made in China Material 92% polyester 8%spandex Yarn Count 100D+40DSP*100D+40DSP Weight 80-140gsm Density Customized Technics Woven Width ...\nPolyester Two-Way Spandex Fabric\nPolyester Two-Way Spandex Fabric A.(100D+40D SP)*(100D+40D SP) B.92 polyester 8 spandex fabric C.150GSM 58/60" Email: order@china-fabrics.net Mobile: 008615051486055 Skype: hmchen1988 Wechat &whatsapp: ...\nWoven Technics and Plain Style polyester spandex blend fabric\nWoven Technics and Plain Style polyester spandex blend fabric Material: Polyester & Spandex Width: 150cm Weight: 100GSM Email: order@china-fabrics.net Mobile: 008615051486055 Skype: hmchen1988 Wechat &whatsapp: ...\nItem Four way stretch bonded micro polar fleece and TPU laminated fabric Manufacturer Wujiang,Jiangsu,China Material 92%T 8% SP + polar fleece + TPU/PU Yarn Count 75D*75D 100D*100D Weight 260-350GSM Density ...


Plymouth Caravelle Valve Cover Gasket Replacement Costs | YourMechanic Estimates\nPlymouth Caravelle Valve Cover Gasket Replacement at your home or office.\n$102.97 - $183.05\nValve Cover Gasket Replacement Estimate for Plymouth Caravelle\nPlymouth Caravelle Valve Cover Gasket Replacement costs $138 on average.\n1988 Plymouth CaravelleL4-2.2L Service typeValve Cover Gasket Replacement Estimate$164.15 Shop/Dealer Price$198.75 - $266.41\n1984 Plymouth CaravelleL4-2.2L Turbo Service typeValve Cover Gasket Replacement Estimate$155.95 Shop/Dealer Price$188.57 - $250.14\n1988 Plymouth CaravelleL4-2.5L Service typeValve Cover Gasket Replacement Estimate$170.15 Shop/Dealer Price$203.95 - $271.02\n1982 Plymouth CaravelleV8-5.2L Service typeValve Cover Gasket Replacement Estimate$262.11 Shop/Dealer Price$320.97 - $463.05\n1984 Plymouth CaravelleL4-2.6L Service typeValve Cover Gasket Replacement Estimate$140.95 Shop/Dealer Price$172.56 - $233.37\n1978 Plymouth CaravelleL6-3.7L Service typeValve Cover Gasket Replacement Estimate$148.45 Shop/Dealer Price$178.38 - $237.93\n1989 Plymouth CaravelleV8-5.2L Service typeValve Cover Gasket Replacement Estimate$264.11 Shop/Dealer Price$319.98 - $459.83\n1985 Plymouth CaravelleL4-2.2L Service typeValve Cover Gasket Replacement Estimate$164.15 Shop/Dealer Price$198.05 - $265.20\nShow example Plymouth Caravelle Valve Cover Gasket Replacement prices\nPlymouth Caravelle Car Door Mirror Replacement\nVolvo 240 Service In La Crescenta, CA\nVolkswagen Golf R Service In Burlingame, CA\nDodge St. Regis Service In North Palm Beach, FL\nChrysler Town & Country Service In Northbrook, IL\nSmart Fortwo Service In Glenn Dale, MD\nMini Cooper Clubman Service In Jersey City, NJ\nSubaru XV Crosstrek Service In Canby, OR\nSaturn Ion Service In Broomall, PA\nOldsmobile Jetstar 88 Service In Fredericksburg, VA


VIN: JM3KFADM7L0835695 Stock: L0835695\nNelson Upfront Price $26,994\nNON-Commissioned Sales Team!!, FREE Carwash for Life!!, Bluetooth Connectivity, ABS brakes, Air Conditioning, AppLink/Apple CarPlay and Android Auto, Auto Rain-Sensing Wipers, Auto-Dimming Rear-View Mirror, Bose 10-Speaker Audio Sound System, Brake assist, Cargo Mat, Distance pacing cruise control: Mazda Radar Cruise Control (MRCC), Dual front side impact airbags, Exterior Parking Camera Rear, Four wheel independent suspension, Front Bucket Seats, Front Fog Lights, Heated Front Sport Seats, HomeLink Garage Door Transmitter, Illuminated entry, Leather Seat Trim, Leather Shift Knob, Occupant sensing airbag, Outside temperature display, Panic alarm, Passenger vanity mirror, Power door mirrors, Power Driver Seat, Power Liftgate, Power Locks, Windows, Mirrors, Power Memory Driver Seat, Power Moonroof, Powered & Heated Door Mirrors, Radio data system, Rear window defroster, SiriusXM Satellite Radio, Soul Red Crystal Metallic Paint, Spoiler, Steering Wheel Mounted Audio Controls, Tilt/Telescoping Steering Wheel, Variably intermittent wipers, Wheels: 19" x 7J Aluminum Alloy w/Silver Finish.


Stonehenge J870238 - STONEHENGE, Wiltshire. Midsummer sunset - Photo Prints - 556132 - Media Storehouse\nSTONEHENGE, Wiltshire. Midsummer sunset.Image Copyright © Historic England


Hakaima Sadamitsu - Watch Anime Online English Subbed\nHome » Animes » Hakaima Sadamitsu\n[Total: 16 Average: 4.2/5]\nEnglish Name : Sadamitsu the Destroyer\nGenres : Action, Mecha, School, Sci-Fi, Seinen\nAired : Jan 17, 2001 to Mar 21, 2001\nBroadcast : Wednesdays at 18 : 30 (JST)\nHakaima Sadamitsu – Sadamitsu, a high-school delinguents turned to a masked-hero, while not dealing with his rocky relationship with the strong female protagonist, he puts on a motorcycle-helmet-like mask and becomes a semi-robotic superhero who fights. He is assisted by other possibly- mechanical creatures in order to save the earth from the invasion of 20,000,000 escaped alien convicts.\nTags : Watch Hakaima Sadamitsu English Sub, Download Hakaima Sadamitsu English Sub, Anime Hakaima Sadamitsu Streaming Online, Watch Sadamitsu the Destroyer English Sub, Download Sadamitsu the Destroyer English Sub, Anime Sadamitsu the Destroyer Streaming Online\nHunter x Hunter: Greed Islan...


Nestarec 3Rd Sex Gewurztraminer 2017 – Low Intervention\nA beautiful Gewurztraminer from young Czech superstar Milan Nestarec. This spent a few days on skins before resting in old barrels for eighteen months and is a fresh, vibrant take on this sometimes difficult grape.\n3rd Sex, 2017


Music Promo ItalyThe Chainsmokers & ILLENIUM feat. Lennon Stella - Takeaway (The Remixes) - Music Promo Italy\nThe Chainsmokers & ILLENIUM feat. Lennon Stella – Takeaway (The Remixes)


QM INDUSTRIES QAACW26A415ST Flange Block Bearings | QAACW26A415ST Bearing\nHome>Products>Flange Block Bearings>QM INDUSTRIES QAACW26A415ST Flange Block Bearings\nQM INDUSTRIES QAACW26A415ST Flange Block Bearings\nYOU’LL FIND AN EXTENSIVE NTN BEARING MFG.CORP. SELECTION 0.02 KGS Weight: OF QM INDUSTRIES QAACW26A415ST Flange Block Bearings FOR SALE.\nWhat is QAACW26A415ST bearing cross reference？\nQM INDUSTRIES QAACW26A415ST Flange Block BearingsTechnology\nWeight:: 0.02 KGS SKU:: 23126-e1-k-tvpb-c3-q B: 64mm\nD: 210mm d: 130mm Cage Type:: Plastic\nQM INDUSTRIES QAACW26A415ST Flange Block Bearings pdf\nQM INDUSTRIES QAACW26A415ST Flange Block BearingsDetails\nQM INDUSTRIES QAACW26A415ST Flange Block Bearings Cad Models


Main pageGermany after 1945Federal Republic of GermanyMint never hinged1978FRG MiNo. 959-961 set ** German literature Nobel Prize winners, MNH\nProduct no.: AR-0861\nFRG MiNo. DE 959-961 set ** German literature Nobel Prize winners, MNH.\nMichel No.: DE 959 - 961, set **\nSpecial feature: from sheet 16


40 Berneri Drive, Las Vegas, NV, 89138 - Photos, Videos & More!\n$599,900 - Virtual Tour - Price Reduction - Views - Master on Main - Eco Friendly\n$599,900 40 Berneri Drive Las Vegas, NV\nMLS: 2072247 Type: Single Family County: Clark City: Las Vegas Area: Summerlin West Neighborhood: Summerlin Village 23b Parcel B Zip: 89138 Style: Single Family Residential # Rooms: 9 Stories: 2 Taxes: $922\nDistance: 0.36 Miles Rogich Sig\nDistance: 1.28 Miles Palo Verde\n2/21/2019 Listed $777,777\n3/20/2019 10% - $700,000\n4/16/2019 8% - $650,000\n5/7/2019 8% - $599,900\nAssoc/Comm Features CC&RS, COMMUNITY Pool, Gated, Park, Playground, Tennis Courts\nSubdivision Name SUMMERLIN VILLAGE 23B PARCEL B\nI have a question about MLS# 2072247 at 40 Berneri Drive:\nSqr Feet 2,334 Avg 2,692\nTaxes $922 Avg $3,459\nVisits 430 Avg 67\nPlease let me know how I can finance MLS# 2072247 at 40 Berneri Drive:\nI have a question about MLS 2072247 located at 40 Berneri Drive:\nI'd like to go see MLS 2072247 located at 40 Berneri Drive:\nI have a question about what my mortgage rate may be. I'm looking at MLS 2072247 located at 40 Berneri Drive:


Used- New Servers, Desktop parts - Quote Now - Maxicom India\nSave up to 90% off of manufacturer's list pricing today on or refurbished systems and parts Call Now 0091-987-888-2000 Customer Support maxicom2010indian_import HomeLive InventoryDesktops Notebooks Notebooks Accessories\nServers Server Parts IT AssetsNetworking Laptop KeyboardsProductsStorageSun Microsystem Storage IBM Total StorageDell Storage Quantum Storage\tHP StorageServers HP ServersHP9000 Servers\tHP9000 Mid-range Servers HP9000 Entry-class Servers\tHP ProLiant ServersHP ProLiant-DL SeriesHP ProLiant-DL100HP ProLiant-DL300HP ProLiant-DL500HP ProLiant-DL700\tHP ProLiant-DL1000HP ProLiant-ML Series HP ProLiant-ML100HP ProLiant-ML300HP ProLiant-ML500HP ProLiant-BL Series HP Integrity Servers\tHP Integrity Mid-range Servers HP Integrity Entry-class Servers HP Alpha Servers HP Alpha DS ServersHP Alpha ES ServersHP Alpha GS Servers HP e3000 ServersHP Spares InventoryIBM ServersIBM System pIBM System p5IBM Power ServersIBM RS/6000 IBM System p MemoryIBM System xIBM System iIBM Blade CenterIBM IntelliStation\nIBM Aix ServersIBM System zIBM Spares InventorySun Microsystem ServersSun Spares Inventory Dell ServersDell PowerEdge Tower Servers Dell PowerEdge Rack ServersDell PowerEdge Rack Enclosures Dell PowerEdge Blade ServersNetworkingNortelNortel SwitchesNortel RoutersNortel CablesNortel GbicsNortel MemoryJuniperFoundryExtremeAvayaHot DealsServicesData Recovery ServicesIT RecyclerData Destruction Express QuoteAbout MaxicomCareersInternational AllianceVendorsTrade Offers Contact Home KVM CABLE WITH VGA DB 15\nKVM CABLE WITH VGA DB 15\n- KVM CABLE WITH VGA DB 15\nIN STOCK. PRODUCT DETAILS:\nMANUFACTURER PART NUMBER : E89980-A\nPRODUCT MANUFACTURER: KVM\nDESCRIPYION: KVM CABLE WITH VGA DB 15\nCONDITION: Used AVAILABILITY: IN STOCK Find more...\nServersHP ServersIBM ServersDELL ServersSUN Servers StorageIBM StorageDELL StorageQuantum StorageHP StorageSUN Storage NetworkingNortel networkingJuniper NetworksFoundry NetworksExtreme Networks Current InventoryServers InventoryDesktop InventoryNotebook InventoryNotebook AccessoriesIT AssetsServers option\tFeel free to call 0091-987-888-2000 Quote for Product, Price and Part number of any brands through our Express\nQuote *All brands are properties of respective owners.*We